Tarybos reglamentas (EB) Nr. 780/98
1998 m. balandžio 7 d.
iš dalies keičiantis Reglamentą (EB) Nr. 1488/96 dėl tinkamų priemonių patvirtinimo tvarkos, kai nesama būtinos sudedamosios dalies tęsti paramą Viduržemio jūros regiono partneriui
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 235 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
kadangi 1996 m. liepos 23 d. Tarybos reglamento (EB) Nr. 1488/96 dėl finansinių ir techninių priemonių, remiančių (MEDA) ekonominių ir socialinių struktūrų reformą pagal Europos-Viduržemio jūros regiono valstybių partnerystę [3] 3 straipsnis numato, kad minėtas reglamentas yra grindžiamas pagarba demokratijos principams ir teisinei valstybei bei taip pat žmogaus teisėms ir pagrindinėms laisvėms, sudarantiems jo būtiną sudedamąją dalį, kurios pažeidimas pateisins tinkamų priemonių priėmimą,
kadangi Reglamento (EB) Nr. 1488/96 16 straipsnis numato, kad galutinė tvarka priimti tinkamas priemones, kai nesama būtinos sudedamosios dalies tęsti paramą Viduržemio jūros regiono partneriui, turi būti apibrėžta iki 1997 m. birželio 30 d.;
kadangi todėl būtina iš dalies pakeisti Reglamentą (EB) Nr. 1488/96, siekiant apibrėžti tokią tvarką;
kadangi priimti šį reglamentą Sutartyje nenumatyta jokių kitų įgaliojimų, išskyrus numatytuosius 235 straipsnyje,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1488/96 16 straipsnis pakeičiamas taip:
"16 straipsnis
Kai nesama būtinos sudedamosios dalies tęsti paramą Viduržemio jūros regiono partneriui, Taryba, remdamasi Komisijos pasiūlymu, kvalifikuota balsų dauguma gali nuspręsti dėl tinkamų priemonių."
2 straipsnis
Šis reglamentas įsigalioja trečią dieną nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Liuksemburge, 1998 m. balandžio 7 d.